พอดีคลอดลูกได้6สัปดาห์แล้วค่ะ แล้วก็มีอะไรกับแฟน จะมีโอกาสท้องไหมค่ะ แล้วจะเป็นอะไรรึป่าวค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมลูกด้วยว่านานเท่าใด โดยส่วนใหญ่จะนานกว่า 20 สัปดาห์ดังนั้น หากได้ให้นมลูกอยู่อย่างสม่ำเสมอ และทั้งยังไม่มีประจำเดือนมา การมีเพศสัมพันธ์ที่ 6 สัปดาห์ หลังคลอด โอกาสที่จะตั้งครรภ์ยังถือว่าน้อยมากอยู่แต่หากไม่ได้ให้นมลูก หรือให้ไม่สม่ำเสมอ หรือมีประจำเดือนมาแล้ว โอกาสที่จะตั้งครรภ์ก็จะมีได้หลังจากนี้ หากจะมีเพศสัมพันธ์ ควรใช้ถุงยางอนามัยไปก่อน และอีกประมาณ 2 สัปดาห์ ควรตรวจหาการตั้งครรภ์ดู หากตรวจไม่พบ ก็ให้รีบหาวิธีคุมกำเนิด โดยหากไม่ได้ให้นมลูก จะใช้วิธีใดก็ได้ แต่หากยังให้นมลูกอยู่ ควรเลือกวิธีการฉีดยาคุมกำเนิด (ชนิดที่ฉีดทุก 3 เดือน) หรือฝังยาคุมกำเนิด หรืออาจใช้ยาเม็ดคุมกำเนิดชนิดฮอร์โมนเดี่ยว ซึ่งจะไม่มีผลต่อการหลั่งของน้ำนม เช่น ยี่ห้อ exluton, dailyton, cerazette เป็นต้น